Στην Πελοπόννησο οι Χριστιανοί, αν και αποτελούσαν πάνω από το 85% του πληθυσμού, κατείχαν μόλις το 33% της γης (κατά μέσο όρο 3 στρέμματα το άτομο), ενώ ο κάθε Μουσουλμάνος 63 στρέμματα Στην Εύβοια, όπου οι Χριστιανοί αποτελούσαν το 92% του πληθυσμού, κατείχαν το 57% των γαιών (αναλογούσαν δηλ. 9 στρέμματα στον καθένα, ενώ στους Μουσουλμάνους 90). H διαφορά ήταν και ποιοτική: οι Χριστιανοί κατείχαν, συνήθως, τις ορεινές άγονες γαίες, ενώ οι Μουσουλμάνοι τις αρδευόμενες πεδινές και τις πιο εύφορες. Η έκταση ενός τσιφλικιού κυμαινόταν από 1 έως 60 ζευγάρια γης, σπάνια ξεπερνούσε τα 100.